**Brno** za Austro-Ugarske znan kao **Brünn** je drugi po veličini grad u Češkoj od 366 680 stanovnika.
U *Brnu* se od 1993. (nakon raspada Čehoslovačke) nalaze svi najviši češki sudovi; Ustavni sud (Ústavní soud), Vrhovni sud (Nejvyšší soud) i Najviši upravni sud (Nejvyšší správní soud).

Geografija
----------

Brno se nalazi na jugoistoku zemlje, na ušću rijeka Svitave i Svratke na istočnim obroncima Češko-moravske visoravni. Grad je administrativni i kulturni centar Pokrajine Južne Moravske od 1,125.000 stanovnika.

Historija
---------

Kraj oko današnjeg grada nastanjivala su brojna keltska i slavenska plemena još od 5. vijeka. Početkom 13. vijeka počinje povećana kolonizacija njemačkog stanovništva.

Brno je dobilo status grada 1243. od 14. vijeka potpalo je pod vlast markgrofova moravskih koji su vladali gradom iz utvrde Špilberk na brdu iznad grada. Ona je služila kao utvrda za brojnih opsada grada 1428. (Husiti), 1464. (Jirži Podjebradski), 1645. (Šveđani) i posljednji put za Šleskih ratova (1744.1745.)
Tvrđavu su zauzele Napoleonove trupe 1805. nešto prije velike pobjede u Bitci kod Austerlitza koji se nalazi 11 km jugoistočno od Brna.

Za Habsburgške vladavine utvrda Špilberk pretvorena je u zatvor i vojnu bolnicu, u kojoj su odrobijali mnogi buntovnici, tako da je stekla status jednog od najgorih zatvora Austrijskog carsta.

Nakon starta industrijske revolucije, Brno se razvio u industrijski centar Moravske. Zbog brojnih tekstilnih tvornica zvali su ga "češki Manchester". Viša tehnička škola osnovana 1899. iz koje je 1919. izrastao Masarikov univezitet. Zidine oko Špilberka stajale su sve do polovice 19. vijeka, tad su porušene i po uzoru na bečki Ringstrasse zamijenjene parkovima i zgradama.

Atrakcije
---------

Unatoč brojnim opsadama i ratovima Brno ima puno vrijednih građevina i spomenika minulih vremena, poput crkvi sv.Tome i sv. Augustina. Ipak je najpoznatiji spomenik Vila Tugendhat, rad Mies van der Rohea iz 1930. koja je 1992. uvrštena na UNESCO-vu Listu mjesta svjetske baštine u Evropi.

Privreda
--------

Brno je važan industrijski centar, sa puno tekstilnih tvornica, i jakom metalnom industrijom; traktori Zetor, oružje Zbrojovka. Brno je i poznati sajamski grad, u kom se međunarodni sajmovi održavaju od 1928.

Poznati stanovnici
------------------

* Kurt Gödel - matematičar
* Leoš Janáček - kompozitor
* Viktor Kaplan - izumitelj
* Milan Kundera - pisac
* Magdalena Kožená - pjevačica mezzosopran
* Adolf Loos - arhitekt
* Ernst Mach - fizičar
* Jiří Mahen - pisac
* Gregor Mendel - osnivač genetike
* Robert Musil - austro-ugarski pisac
* Arne Novák - teoretičar književnosti
* Jana Novotna - tenisačica
* Jan Skácel - pjesnik

Izvori
------

1. 1 2 3 4 5 6 7 8 9 10   „*Brno*" (engleski). Encyclopædia Britannica. Pristupljeno 1. 03. 2013.

Vanjske veze
------------

***Brno*** na Wikimedijinoj ostavi

* Službene stranice
* *Brno* (na portalu Encyclopædia Britannica Online) (`en`)

| * p
* r
* u
Češka (CZ)   Češka |
| --- |
| 

|  |
| --- |
| **Češki krajevi** (sjedište kraja) |
| **Glavni grad Prag** • **Srednjočeški kraj** (Prag) • **Južnočeški kraj** (České Budějovice) • **Plzeňski kraj** (Plzeň) • **Karlovarski kraj** (Karlovy Vary) • **Ústečki kraj** (Ústí na Labi) • **Liberečki kraj** (Liberec) • **Královéhradečki kraj** (Hradec Králové) • **Pardubički kraj** (Pardubice) • **Južnomoravski kraj** (Brno) • **Olomoučki kraj** (Olomouc) • **Moravsko-šleski kraj** (Ostrava) • **Zlínski kraj** (Zlín) • **Kraj Vysočina** (Jihlava) |

 |
| 

|  |
| --- |
| **Češki krajevi (1960.-1999.)** (sjedište kraja) |
| **Središnja Češka** (Prag) • **Južna Češka** (České Budějovice) • **Zapadna Češka** (Plzeň) • **Sjeverna Češka** (Ústí na Labi) • **Istočna Češka** (Hradec Králové) • **Južna Moravska** (Brno) • **Sjeverna Moravska** (Ostrava) • samostalna upravna jedinica: **Glavni grad Prag** |

 |
| 

|  |
| --- |
| **Historijske pokrajine** |
| 

|  |  |  |
| --- | --- | --- |
|    **Češka** |    **Moravska** |    **Šleska** |

 |

 |